Հայկ Մամիջանյան

Հայկ Ռուբենի Մամիջանյան () ՀՀ ԱԺ պատգամավոր։

Կենսագրություն 
Հայկ Մամիջանյանը ծնվել է 1990 թվականի հոկտեմբերի 17-ին Երևանում։

Կրթություն 
1997-2003թթ. սովորել է Երևանի Հ. Օշականի անվ. թիվ 172 միջնակարգ դպրոցում։ Այնուհետև 2004-2008թթ. -ին ՀՊՃՀ (Պոլիտեխնիկ) հենակետային վարժարանում։ 

Բարձրագույն կրթությունը ստացել է  Հայաստանի ազգային պոլիտեխնիկական համալսարանի էներգետիկայի ֆակուլտետի «Ձեռնարկությունների տնտեսագիտություն և կառավարում» բաժնում, որն ավարտել է 2012 թվականին։

2014 թվականին ավարտել է Հայաստանի պետական կառավարման ակադեմիայի քաղաքական կառավարում և վերլուծություն ամբիոնի մագիստրատուրան։ 2017 թվականին ուսումը շարունակել է նույն ակադեմիայի «Քաղաքական ինստիտուտներ և գործընթացներ» բաժնի ասպիրանտուրայում։ 

2016 թվականին սովորել է ԱՄՆ Թաֆթս համալսարանի Իրավունքի ու միջազգային հարաբերությունների «Ֆլեթչեր» դպրոցում, «Թավիդյան» կրթաթոշակային ծրագրի շրջանակներում։

2018թ.-ին ստացել է քաղաքական գիտությունների թեկնածույի գիտական աստիճան։

Աշխատանքային գործունեություն 
2009-2012 թվականներին աշխատել է «ԱՐԼԻԱՆ» ՍՊԸ-ում՝ որպես համակարգող։ 

2012-2015 թվականներին եղել է  Հայաստանի ազգային պոլիտեխնիկական համալսարանի ռեկտորի օգնական։ 

2013-2014 թվականներին աշխատել է «Գեգամետ» ՍՊԸ-ում՝ որպես տնօրենի խորհրդական։ 

2013-2014 թվականներին աշխատել է «Գավաթ» սուրճի կրպակում՝ որպես մենեջեր։ 

2014-2016 թվականներին աշխատել է Հայաստանի երիտասարդական հիմնադրամում՝ որպես մարզային երիտասարդական կենտրոնների համակարգող։

2015-2016 թվականներին աշխատել է «Կասկադ» հյուրանոցում՝ որպես գիշերային հերթափոխի ադմինիստրատոր։

2016-2018 թվականներին դասավանդել է Վալերի Բրյուսովի անվան Երևանի պետական լեզվահասարակագիտական համալսարանում։

2017-2018 թվականներին աշխատել է «Ռադիո Վան» ՍՊԸ-ում՝ որպես «Грани правды» հաղորդաշարի հաղորդավար, քաղաքական մեկնաբան։

2017-2019 թվականներին աշխատել է «Մանանա Սթոուն» բնական քարի վերամշակման գործարանում՝ որպես միջազգային կապերի պատասխանատու։ 

2016-2021 թվականներին դասավանդել էՀայաստանի Հանրապետության պետական կառավարման ակադեմիայում՝ «Բանակցություն և հանրային խոսքի վարպետություն» առարկան։ 

2019-ից -առ այսօր աշխատում է «Լույս» հիմնադրամում՝ որպես գիտնական-հետազոտող։ 

Հայկ Մամիջանյանը «Երիտասարդության տեղը և դերը հասարակության քաղաքական կյանքում» գրքի ու մոտ 10 գիտական հոդվածի հեղինակ է։

Հասարակական գործունեություն 
2009-2012 թվականներին եղել է ՀՊՃՀ Ուսանողական խորհրդի և աշխատակազմի ղեկավար։

2010-2012 թվականներին եղել է Հայաստանի պետական Ճարտարագիտական Համալսարանի գիտական և կառավարման խորհուրդների անդամ։

2011-2017 թվականներին եղել է ՀՀ ԱԺ Երիտասարդական խորհրդարանի առաջին և երկրորդ գումարումների պատգամավոր։ 

2012-2015 թվականներին եղել է Հայաստանի վարչապետին կից երիտասարդական քաղաքականության հանձնաժողովի անդամ։

2012-2017 թվականներին եղել է Հայաստանի նախագահի հովանու ներքո «Երիտասարդ գիտնականների աջակցության» ծրագրի ղեկավար մարմնի անդամ։

2015-2017 թվականներին եղել է «Երիտասարդ առաջնորդների դպրոց» հասարակական կազմակերպության նախագահ։

2012թ.-առ այսօր հանդիսանում է Հայաստանի Հանրապետական կուսակցության անդամ։ 

2016թ.-առ այսօր ՀՀԿ, «Անդրանիկ Մարգարյան» քաղաքական դպրոցի գործադիր ղեկավար։

2016թ.-առ այսօր ՀՀԿ Խորհրդի անդամ։ 

2018թ.-առ այսօր ՀՀԿ Երիտասարդական կազմակերպության ղեկավար։ 

2021 թվականի հունիսի 20-ին ընտրվել է Ազգային Ժողովի պատգամավոր՝ «Պատիվ ունեմ» կուսակցությունների դաշինքի համապետական ընտրական ցուցակով։ Նշանակվել է «Պատիվ ունեմ» խմբակցության քարտուղար, ընտրվել է ԱԺ Արտաքին հարաբերությունների մշտական հանձնաժողովի նախագահի տեղակալ։

Պատվոգրեր և շնորհակալագրեր 
Հայաստանի ԱԺ շնորհակալագիր։
Հայաստանի նախագահի պատվոգիր։

Անձնական կյանք 
Ամուսնացած է։

Ծանոթագրություններ

Արտաքին հղումներ

Քաղաքական գործիչներ ըստ ազգության
Քաղաքական գործիչներ ըստ կուսակցության
Հայ քաղաքական գործիչներ